MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

 HOTĂRÂREA NR. 300
  Consiliul Local al Municipiului Craiova, întrunit în şedinţa ordinară din data de 25.06.2009;

  Având în vedere raportul nr.63535/2009 al Direcţiei Economico - Financiare prin care se propune prelungirea duratei contractului de asociere nr.5/1999, încheiat între Consiliul Local al Municipiului Craiova şi S.C “MEDIAPRESS INVESTMENT” S.R.L. şi rapoartele comisiilor de specialitate ale Consiliului Local al Municipiului Craiova nr.221, 227, 228, 229, 230/2009;  

  În temeiul art.36, alin.2, lit. e coroborat cu alin.7, lit. a şi art.45, alin. 2, lit.f din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă prelungirea, pe o perioadă de 10 ani, cuprinsă între 01.07.2009-01.07.2019, a duratei  contractului de asociere nr.5/1999, încheiat între Consiliul Local al Municipiului Craiova şi S.C “MEDIAPRESS INVESTMENT” S.R.L., având ca obiect exploatarea în comun a unei reţele de distribuţie a presei, cărţilor şi produselor de papetărie prin intermediul punctelor de desfacere amplasate pe domeniul public  al municipiului Craiova.

Art.2. Se împuterniceşte Primarul Municipiului Craiova să semneze actul adiţional de modificare a contractului de asociere nr. 5/1999.

Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr. 81/1999 şi 452/2005. 

  Art.4. Primarul Municipiului Craiova, prin aparatul de specialitate: Serviciul  Administraţie Publică Locală, Direcţia Economico-Financiară şi S.C “MEDIAPRESS INVESTMENT” S.R.L. vor aduce la îndeplinire prevederile prezentei hotărâri.

PREŞEDINTE DE ŞEDINŢĂ,                                    CONTRASEMNEAZĂ,

                                                                                                   SECRETAR,

           Marin RADU                                                         Nicoleta MIULESCU

